CELEX: 62009CN0089
Language: da
Date: 2009-03-02 00:00:00
Title: Sag C-89/09: Sag anlagt den 2. marts 2009 — Kommissionen for De Europæiske Fællesskaber mod Den Franske Republik

16.5.2009   
            
            
               DA
            
            
               Den Europæiske Unions Tidende
            
            
               C 113/23
            
         Sag anlagt den 2. marts 2009 — Kommissionen for De Europæiske Fællesskaber mod Den Franske Republik
   (Sag C-89/09)
   2009/C 113/45
   Processprog: fransk
   
      Parter
   
   
      Sagsøger: Kommissionen for De Europæiske Fællesskaber (ved G. Rozet og E. Traversa, som befuldmægtigede)
   
      Sagsøgt: Den Franske Republik
   
      Sagsøgerens påstande
   
   
               —
            
            
               Det fastslås at Den Franske Republik har tilsidesat sine forpligtelser i henhold til EF-traktatens artikel 43, idet den har begrænset antallet af selskabsandele, og dermed antallet af stemmerettigheder, som ikke-biologer må have i et selskab med begrænset ansvar, som driver laboratorier for biomedicinsk analyse, til højst en fjerdedel, idet den har forbudt ejerskab af kapitalandele i mere end to selskaber, der er stiftet for i fællesskab at drive et eller flere laboratorier for biomedicinsk analyse.
            
         
               —
            
            
               Den Franske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen anfører to klagepunkter til støtte for sit søgsmål vedrørende tilsidesættelse af EF-traktatens artikel 43.
   Sagsøgerens første klagepunkt er, at ved at begrænse kapitalandelene, som ikke-professionelle må have i et selskab med begrænset ansvar, som driver laboratorier for biomedicinsk analyse, til højst 25 %, begrænser den nationale lovgivning etableringsfriheden, som er sikret ved traktaten. Formålet at beskytte folkesundheden, som sagsøgte har påberåbt som begrundelse, kan opnås ved mindre restriktive foranstaltninger end dem, som der her er tale om. Kommissionen gør i denne henseende gældende, at mens det synes berettiget at kræve, at biomedicinske analyser udføres af kompetent personale med en passende uddannelse, synes kravet om sådanne kvalifikationer alene for at kunne eje eller drive biomedicinske laboratorier til gengæld uforholdsmæssig i forhold til det tilsigtede formål.
   Kommissionen kritiserer i sit andet klagepunkt det generelle forbud mod, at ikke-professionelle erhverver kapitalandele i mere end to selskaber, der er stiftet for i fællesskab at drive et eller flere laboratorier for biomedicinsk analyse. Formålet, som sagsøgte anfører, om at bevare beslutningskompetencen og sektorens professionelles finansielle uafhængighed samt nødvendigheden af at sikre en ligelig spredning af laboratorier udover hele det nationale område kan ikke begrunde nationale restriktive foranstaltninger.